Հավելված

Հայաստանի Հանրապետության

Արարատի մարզի

Արտաշատ համայնքի ավագանու

2024 թվականի դեկտեմբերի 04

N345-Լ որոշման

**Կ Ա Ր Գ**

**ԱՐՏԱՇԱՏ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ**

**1.ԸՆԴՀԱՆՈՒՐ ԴՐՈՒՅԹՆԵՐ**

1․ Սույն կարգով կարգավորվում են Արտաշատ համայնքի վարչական տարածքում աղբահանության և սանիտարական մաքրման աշխատանքների իրականացման հետ կապված հարաբերությունները։

2․ Համաձայն <<Աղբահանության և սանիտարական մաքրման մասին>> Հայաստանի Հանրապետության օրենքի 5-րդ հոդվածի առաջին մասի՝ աղբահանության վճարը պարտադիր գանձույթ է։

3․ Աղբահանությունը պարտադիր և պարբերաբար իրականացվող աշխատանք է՝ օրենսդրությամբ սահմանված սանիտարահիգենիկ կանոնների և նորմերի պահանջների պահպանմամբ։

4․Համաձայն <<Աղբահանության և սանիտարական մաքրման մասին>> Հայաստանի Հանրապետության օրենքի 6-րդ հոդվածի 3-րդ մասի՝ համայնքի ավագանին կարող է սահմանել աղբահանության վճարի արտոնություններ առանձին կատեգորիայի անձանց համար։ Համայնքի ավագանու կողմից անհատական արտոնություններ սահմանելն արգելվում է։

5.Սանիտարական մաքրումն իրականացվում է համայնքի ընդհանուր օգտագործման տարածքները՝ փողոցները, հրապարակները, պուրակները, բակերը, մայթերը, անցումները, անցումները, հուշարձանները, սիզամարգերը՝ աղբից, տերևակույտերից, փոշուց, կենդանիների դիակներից, փողոցների, մայթերի և անցումների ձյունից և սառույցից (աղ-ավազային խառնուրդ, շլակ և այլն) ձեռքով և մեքենայացված եղանակով մաքրելու, աղբակույտը բարձելու և աղբավայր տեղափոխելու միջոցով:

6.Ամեն աղբարկղի լցվածությունն առավելագույնը պետք է լինի 80-90%:

7.Պետք է իրականացվի աղբավայրին մոտեցող ճանապարհի հարթեցում և աղբավայրի պարբերական հողածածկում :

8.Աղբահանության և սանիտարական մաքրման ծառայությունների իրականացման ժամանակ անհրաժեշտ է՝

1)նվազեցնել և չեզոքացնել մարդու առողջության և շրջակա միջավայրի վրա աղբի (վտանգավոր) ներգործությունը.

2)ապահովել բնակչության համար հարմարավետ և էկոլոգիապես անվտանգ պայմաններ.

3)աղբի փոխադրման իրականացումը կազմակերպել՝ բացառելով շրջակա միջավայրի աղտոտումը.

4)ապահովել աղբահանության և սանիտարական մաքրման վերաբերյալ տեղեկատվության մատչելիությունը և հանրային իրազեկվածությունը:

**2. ԱՂԲԻ ՀԱՎԱՔՄԱՆ, ՊԱՀՊԱՆՄԱՆ, ԱՂԲԱԲԱՆՆԵՐԻ ԿԱՄ ԿՈՆՏԵՅՆԵՐՆԵՐԻ ՏԵՂԱԴՐՄԱՆ ՎԱՅՐԵՐԸ**

9.Կենցաղային աղբը հավաքվում է և (կամ) պահվում է այդ նպատակով նախատեսված տեղերում, աղբամաններում, աղբախցերում:

10.Աղբամանները տեղադրվում են բնակելի և հասարակական շենքերից ոչ պակաս, քան 15մ և ոչ ավելի, քան 100մ հեռավորության վրա: Պուրակներում, զբոսայգիներում աղբամանները տեղադրվում են մարդկանց զանգվածային կուտակման վայրերից ոչ պակաս,քան 50մ հեռավորության վրա:

11.Աղբամանները տեղադրվում են բնակելի և հասարակական շենքերի բակային կամ միջբակային տարածքներում՝ փոխադրամիջոցների համար հարմար դիրքով:

12.Աղբամաններն աղբով լցվում են ծավալի 2/3-ից ոչ ավելի մակարդակով:

13.Աղբահանությունն իրականացնում են մասնագիտացված և (կամ) օրենքով չարգելված այլ կազմակերպություններ:

14.Աղբամանները տեղադրվում են ավտոկանգառների, հասարակական տրանսպորտի կանգառների, առևտուր իրականացնող օբյեկտների մուտքերի մոտ, զբոսայգիներում, պուրակներոււմ, շուկաներում և այլն:

Աղբը տեղադրվում է գործող աղբավայրում :

15.Աղբամանների լվացումը պարտադիր գործոն է: Լվացման աշխատանքները կազմակերպվում են առանց գրաֆիկի:

16.Չի թույլատրվում՝

1) աղբի տեղադրումը դրա համար չնախատեսված վայրերում.

2) սպառման թափոնների այրումը.

3) աղբի համար նախատեսված վայրերում տեղադրելու անօգտագործելի բժշկական նյութեր, դեղորայք, դեղահաբեր, կաուստիկ թթուներ, ներկանյութեր, մեքենաների յուղեր, ցանկացած տեսակի հեղուկներ, պայթուցիկ նյութեր, այլ վտանգավոր նյութեր և թափոններ.

4) աղբի համար նախատեսված վայրում տեղադրել սատկած կենդանու մարմին:

**Ձև 1**

**ՊԱՅՄԱՆԳԻՐ N**

**Աղբահանության ծառայությունների վճարովի մատուցման**

**ք.Արտաշատ ,,……,, …………………….. 20\_\_\_\_թ**

,,Արտաշատ – կոմունալ սպասարկում,, ՀՈԱԿ-ը ի դեմս տնօրեն Վազգեն Հովհաննիսյանի / այսուհետ կատարող/, որը գործում է կազմակերպության կանոնադրության հիման վրա, մի կողմից ………………………………………………………………………………………………մյուս կողմից / այսուհետ պատվիրատու / կնքեցին սույն պայմանագիրը հետևյալի մասին:

**1.Պայմանագրի առարկան**

1.1.Կատարողը պարտավորվում է իրականացնել պատվիրատուի բնականոն գործունեության հետևանքով առաջացած աղբի կանոնավոր հավաքումն ու

տեղափոխումը՝ ՀՀ օրենսդրությամբ և համայնքի ավագանու սահմանած կանոններին համապատասխան:

Պատվիրատուն պարտավորվում է վճարել աղբահանության համար սահմանված տեղական վճարը՝ սույն պայմանագրով սահմանված չափով, կարգով ու ժամկետներում:

1.2.Կողմերը սույն պայմանագրի շրջանակներում ղեկավարվում են ,,Աղբահանության և սանիտարական մաքրման մասին , ՀՀ օրենքով, ՀՀ կառավարության որոշումներով, Համայնքի ավագանու որոշումներով և այլ իրավական ակտերով:

1.3.Համայնքի հետ համաձայնեցված վայրում տեղակայված մեծածավալ (մեծամաշտաբ) աղբի հավաքումն ու փոխադրումը կատարվում է Պատվիրատուի լրացուցիչ պատվերի հիման վրա՝ աղբի տեղափոխման համար գանձվող առանձին վճարի դիմաց, որի մասին կնքվում է լրացուցիչ համաձայնագիր:

**2.Կողմերի իրավունքները և պարտականությունները**

2.1.կատարողը պարտավոր է՝

2.1.1.Պատշաճ ապահովել Պատվիրատուի բնականոն գործունեությունից առաջացած աղբի հավաքումն ու փոխադրումը:

2.1.2.ՈՒնենալ համապատասխան քանակությամբ արկղեր, որոնք կհամապատասխանեն աղբի կուտակման չափին ու հեռացման հաճախականությանը:

2.1.3.Ինքնուրույն իրականացնել աղբի հավաքումն ու փոխադրումը այն տարածքից, որն աղտոտվել էր արկղերի բեռման / բեռնաթափման աշախատանքներից հետո:

2.1.4.Տեղադրված արկղերը պահել մաքուր վիճակում, շահագործման համար ոչ պիտանի դարձածները փոխարինել նորերով:

2.1.5.Պատվիրատուին հստակ տեղեկություն տալ այն պաշտոնատար անձանց և նրանց դիմելու ձևերի և միջոցների մասին ( պաշոնատար անձի գտնվելու վայր, հեռախոսահամարներ), որոնց պատվիրատուն կարող է դիմել աղբահանության ժամանակ թերություններ արձանագրելիս:

2.2.Կատարողը իրավունք ունի Պատվիրատուից պահանջել՝

2.2.1. Աղբը հավաքել դրանց համար նախատեսված վայրում՝ համայնքի կողմից սահմանված ձևով:

2.2.2.Պայմանագրային պարտավորությունների խախտումների, ինչպես նաև աղբը չսահմանված, չնախատեսված վայրում դուրս թափելու համար վճարել տուգանքներ ՀՀ օրենսդրությամբ սահմանված չափերով ու կարգով:

2.3.Պատվիրատուն պարտավոր է՝

2.3.1.Վճարել կատարողի կողմից աղբահանությունը կազմակերպելու համար ավագանու կողմից սահմանված չափով տեղական վճարը՝ մինչև հաշվարկային ամսվան հաջորդող ամսվա 15-ը ներառյալ:

2.3.2.Արկղերի մեջ չլցնել շինարարական , վտանգավոր, արգելված, հեղուկ թափոններ:

2.3.3.Անհրաժեշտության դեպքում կատարողի հետ համաձայնեցնելուց հետո աղբահանության համար թույլատրելի տեղում տեղադրել աղբարկղեր:

2.3.4.Չտեղափոխել, չտեղահանել, չտեղաշարժել կամ չշրջել արկղերը:

2.3.5.Տեղյակ պահել կատարողին կազմակերպության մոտ տեղի ունեցած այն փոփոխությունների մասին, որոնք կարող են ազդել աղբի ծավալի վրա, փոփոխություն կատարելու օրվանից սկսած 10 օրվա ընթացքում:

2.4.Պատվիրատուն իրավունք ունի՝

2.4.1.Ստուգել աղբահանության կազմակերպան որակը, համապատասխանությունը համայնքի կողմից հաստատված գրաֆիկին ու կարգին:

2.4.2.Հայտնաբերված թերությունների մասին տեղեկացնել համայնքին՝ թերությունների հայտնաբերման օրվան հաջորդող օրը:

**3.Այլ պայմաններ**

3.1.Համայնքի ավագանու՝20.10.2020թ Արտաշատ համայնքի 2021թ տեղական տուրքերի և վճարների տեսակներն և դրույքաչափերը սահմանելու մասին, թիվ 70-Ն որոշմամբ սահմանվել է ՝ **մեկ շնչի համար ՝200 դրամ,**

**Պատվիրատուի ամսեկան վճարի գումարը կազմում է ՝ դրամ/ շունչ x 200 դրամ = դրամ/:**

Սահմանված ժամկետից ուշացնելու դեպքում ժամկետանց յուրաքանչյուր օրվա համար պատվիրատուն պարտավոր է վճարել տույժ 0.075 տոկոսի չափով, դրանց վճարման ժամկետից անցած ամբողջ ժամանակաշրջանի, բայց ոչ ավել քան 730 օրվա համար: Տույժերի վճարումը չի ազատում պատվիրատուին արդեն կատարված աղբահանության համար վճարելու պարտականություններից:

3.2.Սույն պայմանագիրը կնքված է հայերեն լեզվով , երկու օրինակից: Կողմերից յուրաքանչյուրին տրվում է պայմանագրի մեկ օրինակ:

3.3.Պայմանագիրը համարվում է կնքված ստորագրման պահից և գործում է մեկ տարի: Այդ ժամկետը լրանալուց հետո, եթե կողմերից ոչ մեկը չի պահանջում պայմանագրի լուծում, ապա այն շարունակվում է:

3.4. Պայմանագրի լրացումները և փոփոխություններն իրավական ուժ ունեն և հանդիսանում են պայմանագրի անբաժանելի մաս, եթե կատարվել են գրավոր և ստորագրվել կազմակերպության և համայնքի կողմից:

3.5.Կողմերի միջև ծագած վեճերը լուծվում են բանակցությունների միջոցով: Եթե վիճելի հարցերի շուրջ համաձայնություն ձեռք չի բերվում, ապա դրանք լուծվում են ՀՀ օրենսդրությամբ սահմանված դատական կարգով:

**Կողմերի հասցեները ու վավերապայմանները:**

,,**ԿԱՏԱՐՈՂ**,,,,**ՊԱՏՎԻՐԵՏՈՒ**,,

,,**Արտաշատ – կոմունալ սպասարկում,, ՀՈԱԿ Ա.Ա.Հ. …………………………………………..............**

**ք. Արտաշատ Արազի 14 Հասցե …………………………………….....................**

**Հ/Հ900415151514**

**հեռ.023522383 ………………………………………………….**

**ՀՀ ՖՆ գործառնական վարչություն**

**Անձնագիր………………. …………………….**

**…………………………………… /ստորագրություն/ ……………………………….**

**/ստորագրություն**

**,,Արտաշատ – կոմունալ սպասարկում,, ՀՈԱԿ-ի**

**Տնօրեն՝ Վազգեն Հովհաննիսյան**

**Ձև 2**

**ՊԱՅՄԱՆԱԳԻՐ N**

**Աղաբահանության ծառայությունների վճարովի մատուցման**

ք․Արտաշատ ,,….. ,, ․․․․․․․․․․․․․․․․․․….. ,, 20…….թ․

,,Արտաշատ – կոմունալ սպասարկում,, ՀՈԱԿ-ը ի դեմս տնօրեն Վազգեն Հովհաննիսյանի / այսուհետ կատարող/, որը գործում է կազմակերպության կանոնադրության հիման վրա մի կողմից․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․/ՀՎՀՀ․․․․․․․․․․․․․․․․․․․․․․․․․․․․/այսուհետ պատվիրատու/ մյուս կողմից կնքեցին սույն պայմանագիրը հետևյալի մասին։

**1․Պայմանագրի առարկան**

1․1․ Կատարողը պարտավորվում է իրականացնել Պատվիրատուի բնականոն գործունոության հետևանքով առաջացած աղբի կանոնավոր հավաքումն ու տեղափոխումը ՝ ՀՀ օրենսդրությամբ և համայնքի ավագանու սահմանած կանոններին համապատասխան։

Պատվիրատուն պարտավորվում է վճարել աղբահանության համար սահմանված տեղական վճարը՝ սույն պայմանագրով սահմանված չափով , կարգով ու ժամկետներում։

1․2․ Կողմերը սույն պայմանագրի շրջանակներում ղեկավարվում են ,,Աղբահանության և սանիտարական մաքրման մասին ,, ՀՀ օրենքով, ՀՀ կառավարության որոշումներով, Համայնքի ավագանու որոշումներով և այլ իրավական ակտերով։

1․3․ Համայնքի հետ համաձայնեցված վայրում տեղակայված մեծածավալ (մեծամասշտաբ) աղբի հավաքումն ու փոխադրումը կատարվում է Պատվիրատուի լրացուցիչ պատվերի հիման վրա՝ աղբի տեղափոխման համար գանձվող առանձին վճարի դիմաց, որի մասին կնքվում է լրացուցիչ համաձայնագիր։

**2․Կողմերի իրավունքներն և պարտականությունները**

2․1․ կատարողը պարտավոր է՝

2․1․1․ Պատշաճ ապահովել Պատվիրատուի բնականոն գործունեությունից առաջացած աղբի հավաքումն ու փոխադրումը։

2․1․2․Ունենալ համապատասխան քանակությամբ արկղեր, որոնք կհամապատասխանեն աղբի կուտակման չափին ու հեռացման հաճախականությանը։

2․1․3․Ինքնուրույն իրականացնել աղբի հավաքումն ու փոխադրումն այն տարածքից, որն աղտոտվել էր արկղերի բեռման/ բեռնաթափման աշխատանքներից հետո։

2․1․4․Տեղադրված արկղերը պահել մաքուր վիճակում, շահագործման համար ոչ պիտանի դարձածները փոխարինել նորերով ։

2․1․5․Պատվիրատուին հստակ տեղեկություն տալ այն պաշտոնատար անձանց և նրանց դիմելու ձևերի և միջոցների մասին (պաշտոնատար անձի գտնվելու վայր, հեռախոսահամարներ), որոնց Պատվիրատուն կարող է դիմել աղբահանության ժամանակ թերություններ արձանագրելիս։

2․2․Կատարողն իրավունք ունի Պատվիրատուից պահանջել՝

2․2․1․Աղբը հավաքել դրանց համար նախատեսված վայրում՝ կատարողի կողմից սահմանված ձևով։

2․2․2․Պայմանագրային պարտավորությունների խախտումների, ինչպես նաև աղբը չսահմանված, չնախատեսված վայրում դուրս թափելու համար վճարել տուգանքներ ՀՀ օրենսդրությամբ սահմանված չափերով ու կարգով։

2․3․Պատվիրատուն պարտավոր է՝

2․3․1․Վճարել կատարողի կողմից աղբահանությունը կազմակերպելու համար ավագանու կողմից սահմանած չափով տեղական վճարը՝ մինչև հաշվարկային ամսվան հաջորդող ամսվա 15-ը ներառյալ։

2․3․2․ Արկղերի մեջ չլցնել շինարարական, վտանգավոր, արգելված հեղուկ թափոններ։

2․3․3․Անհրաժեշտության դեպքում կատարողի հետ համաձայնեցնելուց հետո աղբահանության համար թույլատրելի տեղում տեղադրել աղբարկղեր։

2․3․4․Չտեղափոխել, չտեղահանել, չտեղաշարժել կամ չշրջել արկղերը։

2 ․3․5․Տեղյակ պահել կատարողին կազմակերպության մոտ տեղի ունեցած այն փոփոխությունների մասին, որոնք կարող են ազդել աղբի ծավալի վրա , փոփոխություն կատարելու օրվանից սկսած 10 օրվա ընթացքում։

2․4․Պատվիրատուն իրավունք ունի՝

2․4․1․Ստուգել աղբահնության կազմակերպման որակը, համապատասխանությունը համայնքի կողմից հաստատված գրաֆիկին ու կարգին։

2․4․2․Հայտնաբերված թերությունների մասին տեղեկացնել համայնքին՝ թերությունների հայտնաբերման օրվան հաջորդող օրը։

**3․Այլ պայմաններ**

3․1․Համայնքի ավագանու ՝26․02․2022թ․ Արտաշատ համայնքի 2022թ․ տեղական տուրքերի և վճարների տեսակներն և դրույքաչափերը սահմանելու մասին, թիվ 16- Ն որոշմամբ սահմանվել է՝ առևտրի/ այդ թվում շուկաների/ հանրային սննդի և բնակչության սպասարկման համար այլ ծառայություններ իրականացնող շինությունների մասով աղբահանության ամսական վճարը **1քմ համար սահմանվում է 50/հիսուն/դրամ**, վարչակառավարչական, ֆինանսական,կապի և առողջապահության համար նախատեսված շենքերի և շինությունների մասով՝ **1 քմ համար՝ 15 /տասնհինգ/ դրամ,** գիտական, կրթական, արվեստի, կրոնական, քաղաքացիական պաշտպանության համար նախատեսված շենքերի և շինությունների համար **5 դրամ,** արտադրական **՝ ա**րդյունաբերական և գյուղատնտեսական նշանակության շենքերի և շինությունների մասով մեկ քառակուսի մետրի համար **5 / հինգ/ դրամ,** հյուրանոցային օբեկտների, տրանսպորտի կայանների, հանգստյան տների, բազաների ու ճամբարների, սպորտի համար նախատեսված շենքերի մասով մեկ քառակուսի մետրի համար **25 /քսանհինգ/ դրամ** ինչպես նաև ոչ կենցաղային և խոշոր եզրաչափի աղբի համար ըստ ծավալի 1 խորանարդ մետրի համար 3000 դրամ, ըստ զանգվածի մեկ տոննայի համար 10000 դրամ։

**Պատվիրատուի ամսեկան վճարը կազմում է ՝ / դրամ / քմ x50 դրամ /։ Պատվիրատուն ամսական վճարը պարտավոր է վճարել մինչև հաջորդ ամսվա 15-ը**։

Սահմանված ժամկետից ուշացնելու դեպքում ժամկետանց յուրաքանչյուր օրվա համար պատվիրատուն պարտավոր է վճարել տույժ 0․075 %-ի չափով , դրանց վճարման ժամկետից անցած ամբողջ ժամանակաշրջանի, բայց ոչ ավել քան 730 օրվա համար։ Տույժերի վճարումը չի ազատում պատվիրատուին արդեն կատարված աղբահանության համար վճարելու պարտականություններից։

3․2․Սույն պայմանագիրը կնքված է հայերեն լեզվով, երկու օրինակից։ Կողմերից յուրաքանչյուրին տրվում է պայմանագրի մեկ օրինակ։

**3․3․ Պայմանագիրը համարվում է կնքված ստորագրման պահից, մեկ տարի ժամկետով։ Այդ ժամկետը լրանալուց հետո, եթե կողմերից ոչ մեկը չի պահանջում պայմանագրի լուծում, ապա այն շարունակվում է։**

3․4․Պայմանագրի լրացումները և փոփոխությունները իրավական ուժ ունեն և հանդիսանում են պայմանագրի անբաժանելի մասը, եթե կատարվել են գրավոր և ստորագրվել կազմակերպության և համայնքի կոխմից։

3․5․ Կողմերի միջև ծագած վեճերը լուծվում են բանակցությունների միջոցով։ Եթե վիճելի հարցերի շուրջ համաձայնություն ձեռք չի բերվում , ապա դրանք լուծվում են ՀՀ օրենսդրությամբ սահմանված դատական կարգով։

**Կողմերի հասցեները ու վավերապայմանները:**

,,**ԿԱՏԱՐՈՂ**,,,,**ՊԱՏՎԻՐԵՏՈՒ**,,

,,**Արտաշատ – կոմունալ սպասարկում,, ՀՈԱԿ << ……………………………………………………… >>**

**ք. Արտաշատ Արազի 14 Սեփականատեր ……………………………………........**

**Հ/Հ 900415151514 հեռ. 023522383 Հասցե …………………………………………………….**

**ՀՀ ՖՆ գործառնական վարչություն**

**ՀՎՀՀ …………………… Հեռ. …………………………**

**……………………………………**

**/ստորագրություն/ …………………………………**

**,,Արտաշատ – կոմունալ սպասարկում,, ՀՈԱԿ-ի /ստորագրություն/**

**Տնօրեն՝ Վազգեն Հովհաննիսյան**

**ՀԱՄԱՅՆՔԻ ՂԵԿԱՎԱՐ՝ Կ. ՄԿՐՏՉՅԱՆ**